EkBass/fiwiki-20250220-pages-articles huggingface dataset:
J. P. E. Hartmann

Johann Peter Emilius Hartmann (14. toukokuuta 1805 – 10. maaliskuuta 1900) oli tanskalainen säveltäjä. Hän oli muusikkosuvusta; isoisä oli saksalainen J. E. Hartmann ja poika säveltäjä Emil Hartmann. Hartmann syntyi Kööpenhaminassa. Hänestä tuli vuonna 1824 urkuri Kööpenhaminan Varuskuntakirkossa ja vuonna 1843 Kööpenhaminan tuomiokirkossa.http://dvm.nu/hierarchy/theme/romance/jpeh/?lang=en&?format=medium&type;=theme Hartmann jatkoi säveltäjänuraansa vanhuuteen asti. Hänen tuotantoonsa mahtuu vaikutteita niin wieniläisklassismista, tanskalaisesta kansallisromantiikasta kuin modernismistakin.http://www.dacapo-records.dk/?page=artist&id;=1420 Hartmannin sävellyksiä ovat mm. kuoroteos Vølvens Spådom, baletit Thrymskviden ja Valkyrien sekä ooppera Liden Kirsten. Lisäksi hän sävelsi sinfonioita, sonaatteja, urkuteoksia, lauluja ja kantaatteja. Hartmann kuoli synnyinkaupungissaan Kööpenhaminassa 94-vuotiaana. == Lähteet == Hartmann, J. P. E. Hartmann, J. P. E. Hartmann, J. P. E. Hartmann, J. P. E.
Visegrad

Visegrad tarkoittaa seuraavia asioita: * Višegrad, kaupunki Bosnia- Hertsegovinassa * Visegrád, kaupunki Unkarissa. ==Katso myös== * Visegrád- ryhmä, neljän Keski-Euroopan maan allianssi
Lastenklinikoiden Kummit

Lastenklinikoiden Kummit ry on suomalainen yhdistys, joka tukee Suomen lapsia keräämällä varoja viidelle yliopistolliselle lastenklinikalle: Ouluun, Helsinkiin, Kuopioon, Tampereelle ja Turkuun. Kummit toimii lastenklinikoiden potilaiden hoito-olosuhteiden ja -kehityksen tukemiseksi keräämällä varoja hoitolaitteiden hankintaan ja lastentautien tutkimustyöhön. Lisäksi yhdistys tukee hoitohenkilökunnan koulutusta. Harkintansa ja lahjoittajien toiveiden mukaan yhdistys tukee myös muiden lastensairaaloiden toimintaa sekä vaikuttaa pienten potilaiden viihtyvyyteen sairaaloissa muun muassa Kummi-vierailuin ja yhteistyöyritysten tavaralahjoituksien avulla. Viime vuosina Kummit on panostanut paljon myös lasten ja nuorten mielenterveystyön tukemiseen. Lastenklinikoiden Kummit ry perustettiin 21. syyskuuta 1993 ja sen perustajajäseniä olivat Hjallis Harkimo, Taneli Mäkelä, Juha Rantasila, Teemu Selänne ja Riki Sorsa. Lastenklinikoiden Kummit ry on yksi näkyvimmistä suomalaisista hyväntekeväisyysjärjestöistä, joka ei saa mitään ulkopuolista toimintatukea vaan kaikki raha hankitaan itse. Lastenklinikoiden Kummit ry on pieni organisaatio, jossa toimii palkattun henkilöstön lisäksi suuri joukko vapaaehtoistyöntekijöitä (Kummit), joille ei makseta korvauksia. Myös Kummien yhdeksänhenkinen hallitus toimii ilman korvauksia. Kalevi Tuominen on hallituksen kunniapuheenjohtaja. Toimintakertomuksen mukaan vuonna 2011 projekteista kertyi yhteensä noin 2,1 miljoonaa euroa, josta katetta jäi noin 1,5 miljoonaa euroa. Lisäksi yhdistys sai lahjoituksia noin 571 000 euroa. Hallinnon kulut olivat henkilökulujen osalta 392 000 euroa ja sivukulujen osalta 205 000 euroa. Jaettavaa lapsille jäi noin 1,4 miljoonaa euroa. Vuoteen 2016 mennessä yhdistys on tehnyt lahjoituksia 30 miljoonan euron edestä. Lastenklinikoiden Kummit ry kerää varoja sekä yksityis- että yrityssektorilta pääasiallisesti lahjoituksin. Yhdistys järjestää vuoden aikana myös useita varainkeruukampanjoita (tapahtumia kuten Kummit Golf ja Kummit Bowling) ja -konsertteja, joista näkyvin on Elämä lapselle -konsertti. Toinen tärkeä konsertti on Kummit Live: JouluMielelle, joka järjestetään vuosittain joulukuussa. == Lähteet == == Aiheesta muualla == * Lastenklinikoiden Kummien sivusto Luokka:Suomalaiset potilas- ja vammaisjärjestöt
Stefan Reuter

Stefan Reuter (s. 16. lokakuuta 1966 Dinkelsbühl, Länsi-Saksa) on saksalainen jalkapalloilija. Hän voitti Saksan jalkapallomaajoukkueessa Euroopan- ja maailmanmestaruuden 1990-luvulla. Stefan Reuter aloitti uransa kaudella 1984–1985 Saksan toiseksi ylimmällä sarjatasolla 1. FC Nürnbergissä. Seuraavat kolme kautta hän pelasi 1. FC Nürnbergin joukkueessa Bundesligassa kunnes siirtyi kaudeksi 1988–1989 FC Bayern Müncheniin. Reuter edusti Bayern Münchenia kolme kautta voittaen kaksi Saksan mestaruutta (1989 ja 1990). Kauden 1991–1992 Stefan Reuter pelasi Italian Serie A:ssa Juventuksessa ja palasi sitten takaisin Saksaan Borussia Dortmundin joukkueeseen, jossa pelasi uransa loppuun asti. Borussia Dortmundissa hän voitti Saksan mestaruuden kolmesti (1995, 1996 ja 2002) sekä Mestareiden liigan ja Intercontinental Cupin vuonna 1997. Kahdesti (1993 ja 2002) Reuterin edustama Borussia Dortmund oli UEFA Cupin loppuottelussa, mutta molemmilla kerroilla tuli tappio. Stefan Reuter lopetti pelaajauransa kauden 2003–2004 jälkeen. Saksan maajoukkuetta Stefan Reuter edusti 69 maaottelussa ja teki niissä kaksi maalia vuosina 1987–1998. Hän voitti maailmanmestaruuden vuoden 1990 MM-kisoissa, joissa hän pelasi kuudessa ottelussa ja tuli loppuottelussa vaihtopelaajana kentälle 73. minuutilla. Vuoden 1992 EM-kisoista tuli hopeaa ja Euroopan-mestaruus vuoden 1996 EM-kisoista. == Seurat == *1984-88 1. FC Nürnberg *1988-91 FC Bayern München *1991-92 Juventus *1992-04 Borussia Dortmund == Saavutukset == *Maailmanmestaruus 1990 *Euroopan-mestaruus 1996 (hopea 1992) *Mestareiden liiga 1997 *Saksan mestaruus 1989, 1990, 1995, 1996, 2002 (hopea 1991) *Intercontinental Cup 1997 *UEFA Cupin hopea 1993, 2002 *Serie A:n hopea 1992 == Lähteet == Luokka:Saksalaiset jalkapalloilijat Luokka:Jalkapallon maailmanmestarit Luokka:Vuonna 1966 syntyneet Luokka:Elävät henkilöt Luokka:Jalkapallon Euroopan mestarit
Kaliumsyanidi

Kaliumsyanidi syankalium (KCN), syaanivetyhapon (HCN) kaliumsuola, on voimakas myrkky. Kaliumsyanidin moolimassa on 65,1 g/mol, sulamispiste 634 °C, kiehumispiste 1 625 °C, tiheys 1,52 g/cm3 (vesi = 1,0 g/cm3) ja CAS-numero 151-50-8. Kaliumsyanidin liukoisuus veteen on 71,6 g/100 ml. Kaliumsyanidia käytetään kullan ja hopean erottamisessa malmista, hopeoinnissa, desinfiointiaineena, hyönteismyrkkynä, filminkehityksessä, väriaineiden valmistuksessa ja laboratoriokemikaalina. Kullan erottaminen veden ja hapen avulla kaliumdisyanoauraatiksi(I): :4 Au + 8 KCN + O2 \+ 2 H2O → 4 K[Au(CN)2] + 4 KOH Reagoidessaan happojen ja kosteuden kanssa muodostuu syaanivetyä (sinihappoa). == Aine myrkkynä == Kaliumsyanidi on ollut murhaajien suosima myrkky. Myrkkynä kaliumsyanidi on valkoisena jauheena, joka maistuu karvasmantelilta. Puoli grammaa ainetta nieltynä riittää tappamaan ihmisen. Vatsaan joutuessaan kaliumsyanidi reagoi vatsassa olevan suolahapon kanssa, jolloin muodostuu sinihappoa. Kaliumsyanidista vapautuva syanidi-ioni salpaa soluhengityksen estämällä sytokromioksidaasin toiminnan. Se vahingoittaa erityisesti sydäntä ja keskushermostoa. Uhri kuolee nopeasti; syanidi voi johtaa kuolemaan noin 3-8 minuutin kuluessa. Kaliumsyanidimyrkytyksen vastamyrkkynä toimii esimerkiksi siitä B12-vitamiinia muodostava hydroksikobalamiini (C62H89CoN13O15P). Vetyperoksidi hapettaa kaliumsyanidin erittäin tehokkaasti vähemmän myrkylliseksi kaliumsyanaatiksi:Andreas Rubo, Raf Kellens, Jay Reddy, Joshua Wooten, Wolfgang Hasenpusch "Alkali Metal Cyanides" in Ullmann's Encyclopedia of Industrial Chemistry 2006 Wiley-VCH, Weinheim, Germany. : KCN + H2O2 → KOCN + H2O Aineen makua on kuvailtu karvaana ja polttavan tuntuisena. Hindustan Timesin mukaan intialainen mies joka kuoli syötyään vahingossa kaliumsyanidia ehti hätäisesti kirjoittaa muistilapun jossa luki: > Lääkärit, kaliumsyanidi. Olen maistanut sitä. Se polttaa kieltä ja maistuu > karvaalta."The only taste: Cyanide is acrid", hindustantimes.com. == Katso myös == * Syanidi ==Lähteet== == Aiheesta muualla == * *PubChem: Potassium cyanide *Toxin and Toxin Target Database (T3DB): Potassium cyanide *ChemBlink: Potassium cyanide Luokka:Syanidit Luokka:Kaliumyhdisteet Luokka:Myrkylliset kemikaalit
Franz Leopold Neumann

Franz Leopold Neumann (23. toukokuuta 1900 - 2\. syyskuuta 1954) oli saksalaissyntyinen vasemmistolainen poliittinen aktivisti sekä oikeus- ja valtiotieteilijä, joka tunnetaan ennen kaikkea kansallissosialismin teoreettisesta analyysistä. Neumann syntyi Katowicessa, opiskeli Saksassa ja Isossa-Britanniassa, ja vietti uransa loppuvaiheet Yhdysvalloissa. Hän lukeutuu Frankfurtin koulukuntaan. == Teoksia == * Die politische und soziale Bedeutung der arbeitsgerichtlichen Rechtsprechung (1929) * Tarifrecht auf der Grundlage der Rechtsprechung des Rechsarbeitsgerichts (1931) * Tarifrecht auf der Grundlage der Rechtsprechung des Rechsarbeitsgerichts (1931) * Koalitionsfreiheit und Reichsverfassung. Die Stellung der Gewerkschaften im Verfassungssystem (1932) * Die Gewerkschaften in der Demokratie und in der Diktatur. Probleme des Sozialismus (1935) * European Trade Unionism and Politics (1936) * Behemoth: The Structure and Practice of National Socialism, 1933–1944 (1944) * The Democratic and the Authoritarian State: Essays in Political and Legal Theory (1957) * Wirtschaft, Staat, Demokratie. Aufsätze 1930–1954 (1978) * Die Herrschaft des Gesetzes. Eine Untersuchung zum Verhältnis von politischer Theorie und Rechtssystem in der Konkurenzgesellschaft (1980, saksankielinen käännös vuoden 1936 väitöskirjasta The Governance of the Rule of Law: an Investigation into the Relationship between the Political Theories, the Legal System, and the Social Background in the Competitive Society) * The Rule of Law: Political Theory and the Legal System in Modern Society (1986) == Aiheesta muualla == * Franz Neumann Project * Franz Neumann page by Harold Marcuse * Funke, Manfred: Franz L. Neumanns Behemoth - Die erste Strukturanalyse des Drittes Reich * Mills, C. Wright: About Neumann and Behemoth in Power, Politics and People Luokka:Frankfurtin koulukunta Luokka:Saksalaiset filosofit Luokka:Vuonna 1900 syntyneet Luokka:Vuonna 1954 kuolleet
Vanginlukko

thumb|260px|Vanginlukko alkutilanteessa Vanginlukko eli siperianlukko (; ) on älypeli, josta on useita muunnelmia.Cimcorp Cimcorp Oy:n asiakaslehti 2/2009 Pelin tarkoituksena on saada erotettua / yhdistettyä pelin kaksi osaa: kahva- ja rengasosa. Tämä tapahtuu pujottelemalla rengasosan renkaita tietyssä järjestyksessä ylös ja alas kahvaosan pitkulaisessa lenkissä. Renkaiden määrä - joka voi periaatteessa olla kuinka monta tahansa - määrittää ratkaisuun tarvittavien siirtojen määrän. Koska ratkaisu on mekaaninen siirtosarja, ei renkaiden lisääminen vaikeuta ratkaisuun pääsyä vaan ainoastaan lisää siihen tarvittavaa aikaa. Tyypillisessä vanginlukossa on noin 7 rengasta. Yhden renkaan peli ratkeaisi yhdellä siirrolla. Jokainen renkaan lisäys tuplaa (±1) ratkaisuun tarvittavien siirtojen määrän.PulmaPuoti - Vanginlukko Esimerkiksi seitsen-renkaisen pelin ratkaisuun tarvitaan 65 siirtoa. Vanginlukko on eräs tunnetuimmista älypeleistä. Kiinalaisen tarun mukaan sotasankari Hung-Ming (181–234 jaa.) keksi pelin vaimolleen ajankuluksi, sotaretkiensä ajaksi. Skandinaviassakin peli on tunnettu jo useita satoja vuosia. Nimi Siperianlukko saattaa olla peräisin 1700-luvun alusta, kun Siperian vankeudesta palanneet karoliinit toivat pelin Suomeen.Jyväskylän kaupungin tiedotuslehti == Lähteet == Luokka:Logiikkapelit
Karl A. Wittfogel

Karl August Wittfogel (6. syyskuuta 1896 Woltersdorf, Saksa – 25. toukokuuta 1988 New York, Yhdysvallat) oli saksalainen historioitsija ja sinologi. 1920- ja 1930-luvuilla hän toimi Saksan kommunistisessa puolueessa ja Frankfurtin koulukunnassa. Hän kritisoi kansallissosialisteja äänekkäästi, ja Hitlerin valtaannousun jälkeen hän päätti muuttaa Saksasta. Hän joutui kuitenkin kiinni ja päätyi keskitysleirille. Kansainvälisen painostuksen vuoksi hänet vapautettiin, minkä jälkeen hän muutti Yhdysvaltoihin. Hän opetti Columbian yliopistossa ja Washingtonin yliopistossa, kunnes jäi eläkkeelle vuonna 1966. == Teokset == * Urkommunismus und Feudalismus (1922) * Geschichte der bürgerlichen Gesellschaft (1924) * Wirtschaft und Gesellschaft Chinas (1931) * Oriental Despotism: A comparative Study of Total Power (1957) == Aiheesta muualla == * Columbia Encyclopedia: Karl August Wittfogel Luokka:Frankfurtin koulukunta Luokka:Saksalaiset historioitsijat Luokka:Sinologit Luokka:Vuonna 1896 syntyneet Luokka:Vuonna 1988 kuolleet
Ryssänjiiri

Ryssänjiiri on rakennustyössä käytettävää slangia ja tarkoittaa 90 asteen jiiriä, suorajiiriliitosta. Yleensä esimerkiksi ovien ja ikkunoiden listoituksissa käytetään 45 asteen jiiriä, joissa toisiinsa liitettävät listanpäät sahataan sahauspöydällä valmiiksi vinoon ja asennetaan paikalleen. Sahaus oikeaan kulmaan vaatii tarkkuutta. Suora jiiriliitos katkaistaan suoraan kulmaan, jolloin sahaajan ei tarvitse huomioida kuin sopiva pituus. Suora jiiri soveltuu ainoastaan poikkileikkaukseltaan suorakulmaisiin listoituksiin. Normaali 45 asteen vinojiiri soveltuu kaikille listatyypeille, riippumatta poikkileikkauksen monimuotoisuudesta. Suorajiiriliitoksia käytetään paljon esimerkiksi ulkopuolisissa ikkunalaudoituksissa, muovi- ja metallilista-asennuksissa, sekä joskus ovipielilistoituksissa. Tyypillisesti liitosta käytettiin ennen vain vähempiarvoisissa kohteissa, kuten varastoissa ja autotalleissa, mutta se on yleistynyt 90-luvulta lähtien myös tavanomaisissa kohteissa. Syynä on helpompi mitoittaminen, nopeampi asentaminen ja jollakin listatyypillä hallitumman näköinen lopputulos. Suoran jiirin sauma on tarkoituskin jäädä näkyviin, jolloin pienet mitta- ja työvirheet eivät ole häiritseviä, toisin kuin vinojiirillä, jonka sauman tulisi aina olla tiivis. Luokka:Rakennustyö Luokka:Rakennuksen pinnat
Oskar Negt

Oskar Negt (1. elokuuta 1934 Kapkeim – 2. helmikuuta 2024) oli saksalainen filosofi ja yhteiskuntateoreetikko. Hän edusti Frankfurtin koulukuntaa. == Teoksia == * Strukturbeziehungen zwischen den Gesellschaftslehren Comtes und Hegels. (1964) * Soziologische Phantasie und exemplarisches Lernen. Zur Theorie der Arbeiterbildung. (1968) * Politik als Protest. Reden und Aufsätze zur antiautoritären Bewegung. (1971) * Alexander Klugen kanssa: Öffentlichkeit und Erfahrung. Zur Organisationsanalyse von bürgerlicher und proletarischer Öffentlichkeit. (1972) * Keine Demokratie ohne Sozialismus. Über den Zusammenhang von Politik, Geschichte und Moral. (1976) * Alexander Klugen kanssa: Geschichte und Eigensinn. Geschichtliche Organisation der Arbeitsvermögen -- Deutschland als Produktionsöffentlichkeit -- Gewalt des Zusammenhangs. (1981) * Lebendige Arbeit, enteignete Zeit. Politische und kulturelle Dimensionen des Kampfes um die Arbeitszeit. (1984) * Alfred Sohn- Rethel. (1988) * Modernisierung im Zeichen des Drachen. China und der europäische Mythos der Moderne. Reisetagebuch und Gedankenexperimente. (1988) * Die Herausforderung der Gewerkschaften. Plädoyers für die Erweiterung ihres politischen und kulturellen Mandats. (1989) * Alexander Klugen kanssa: Maßverhältnisse des Politischen: 15 Vorschläge zum Unterscheidungsvermögen. (1992) * Kältestrom. (1994) * Unbotmäßige Zeitgenossen. Annäherungen und Erinnerungen. (1994) * Achtundsechzig. Politische Intellektuelle und die Macht. (1995) * Kindheit und Schule in einer Welt der Umbrüche. (1997) * Hans Werner Dannowskin kanssa: Königsberg -- Kaliningrad: Reise in die Stadt Kants und Hamanns. (1998) * Warum SPD? 7 Argumente für einen nachhaltigen Macht- und Politikwechsel. (1998) * Alexander Klugen kanssa: Der unterschätzte Mensch. (2001) * Arbeit und menschliche Würde. (2001) * Kant und Marx. Ein Epochengespräch. (2003) * Wozu noch Gewerkschaften? Eine Streitschrift (2004) * Die Faust-Karriere. Vom verzweifelten Intellektuellen zum gescheiterten Unternehmer. (2006) == Lähteet == == Aiheesta muualla== * Prof.em. Dr. Oskar Negt, Hannoverin yliopisto Luokka:Frankfurtin koulukunta Luokka:Saksalaiset filosofit Luokka:Vuonna 1934 syntyneet Luokka:Vuonna 2024 kuolleet
Bihać

Bihać () on kaupunki ja kunta luoteisessa Bosnia ja Hertsegovinassa Unajoen varrella. Vuoden 2013 väestönlaskennan mukaan kaupungissa oli noin 39 700 asukasta ja kunnassa noin 56 300 asukasta. Bihać on Una-Sanan kantonin hallintokeskus. Kaupungin tärkeimmät teollisuudenalat ovat puutavara- ja tekstiiliteollisuudet. Bihaćissa on vesivoimala. == Historia == Bihać mainittiin ensimmäisen kerran vuonna 1260, jolloin paikalla sijaitsi luostari. Kaupunki oli osa Osmanien valtakuntaa vuoteen 1878 asti, jolloin siitä tuli osa Bosniaa. Vuonna 1942 Bihaćin tasavalta julistautui hetkellisesti itsenäiseksi. Toisen maailmansodan aikaan kaupungissa sijaitsi fasisteja vastustaneen Kansallisen vapautusarmeijan päämaja, ja Bihać oli sodan aikana tärkeä kokouspaikka. Vuonna 1992 Bosnian sodassa Bihaćissa oli Serbian ja Bosnian joukkojen välisiä taisteluja Bosnia ja Hertsegovinan irtauduttua Serbiasta. Bihaćin alue oli suuri saarrettu muslimialue. == Lähteet == == Aiheesta muualla == *Official city presentation *Bosnian cities - Bihać *Preminger Brewery Luokka:Bosnia ja Hertsegovinan kaupungit Luokka:Bosnia- Hertsegovinan federaatio
Sperm

Sperm tai The Sperm oli Mattijuhani Koposen ja Pekka Airaksisen vuonna 1967 perustama underground-yhtye. Se hämmensi eri taiteiden rajoja, käytti useita medioita ja oli useiden tekijäpolvien edelläkävijä. Teatraalisista esityksistä tunnetun yhtyeen maine on kuitenkin perustunut lähinnä kuulopuheisiin ja muistelijoiden mielikuviin. ==Yleistä== Yhtyeen sanotaan olleen sähkökitaroita manipuloineen Airaksisen studioprojekti, jossa hän käytti ensimmäisillä levyillä hyväksi myös “äänteleviä ihmisolioita”, joiden rooleissa olivat Koponen, Pekka Yrjänä Hiltunen ja sodanvastaisia runoja lukenut yhdysvaltalainen Bill Coldwell. Yhtye hyödynsi keksijä Erkki Kurenniemen projektia varten rakentamaa kokeellista sähkösoitinta, ”Seksofonia”, eräänlaista alkeellista musiikkikonetta, joka mittasi soittajansa käsien ihon sähkönjohtavuuden muutoksia ja muutti ne syntetisaattorin avulla ääneksi. Spermin tavoite oli nimensä mukaisesti toimia osana 1960-luvun seksuaalista vallankumousta, ja omalta osaltaan se johtikin myöhemmin muun muassa M. A. Nummisen Sähkökvartetti-projektiin. Spermiä ja Kurenniemen musiikkilaitteita pidetään suomalaisen elektronisen musiikin pioneereina. Olemassaolonsa aikana yhtye julkaisi yhden EP-levyn sekä Shh!-nimisen LP:n, joista molemmat ovat muodostuneet arvokkaiksi keräilyharvinaisuuksiksi. Myöhemmin yhtyeen vanhaa tuotantoa on julkaistu CD-ajassa Siboneyn kustantamilla Arktinen hysteria (2001) ja Psychedelic Phinland (2006) -kokoelmilla sekä saman kustantajan julkaisemalla Pekka Airaksisen kokoelmalla Madam I’m Adam (2003). Vuonna 2018 Svart Records julkaisi yhtyeen 50-vuotisjuhlajulkaisun, jossa on monia aiemmin julkaisemattomia äänityksiä sekä Jukka Lindforsin 70-sivuinen essee. == Jäseniä == * Pekka Airaksinen * Markus Heikkerö * Antero Helander * P. Y. Hiltunen * Mattijuhani Koponen * J. O. Mallander * Peter Widén * Nikke Nikamo * Emu Lehtinen == Diskografia == * * * Sperm: 50th Erection I: Collected Works 1967–1971 (Svart Musik, 2018) ==Lähteet== ==Aiheesta muualla== * Sperm-haku. YLEn Elävä arkisto. Sperm
Hemming Åström

Hemming Åström (30. joulukuuta 1844 Tornio – 19. joulukuuta 1895 Bonn, Saksa) oli suomalainen kauppaneuvos (1886), joka tuli veljensä Karl Robert Åströmin Oulun kaupunkiin perustaman Veljekset Åströmin nahkatehtaan osakkaaksi 1860-luvun lopulla. Hemming Åström harjoitti myös muuta teollisuustoimintaa Pohjois-Pohjanmaalla. Åströmin veljekset olivat aktiivisia kunnallisia ja alueellisia toimijoita 1800-luvun loppupuolella suunnitellen muun muassa rautatietä Jäämereltä Pietariin. Hemming Åström toimi Oulun kaupunginvaltuutettuna vuosina 1882–1894. Åström oli Oulun edustaja porvarissäädyssä valtiopäivillä 1891. == Lähteet == Luokka:Suomalaiset elinkeinoelämän vaikuttajat Luokka:Suomen suuriruhtinaskunnan porvarissäädyn valtiopäivämiehet Luokka:Oulun kaupunginvaltuutetut Luokka:Kauppaneuvokset Luokka:Vuonna 1844 syntyneet Luokka:Vuonna 1895 kuolleet
Karl Robert Åström

Karl Robert Åström (19. marraskuuta 1839 Tornio - 11\. tammikuuta 1897) oli suomalainen kunnallisneuvos, joka perusti vuonna 1863 nahkatehtaan Ouluun. 1860-luvun lopulla tehtaan osakkaaksi tuli myös hänen veljensä Hemming Åström, minkä johdosta se tunnetaan Veljekset Åströmin nahkatehtaana. Veljekset olivat aktiivisia kunnallisia ja alueellisia toimijoita Oulun kaupungissa ja Pohjois- Pohjanmaalla 1800-luvun loppupuolella suunnitellen muun muassa rautatietä Jäämereltä Pietariin. Karl Robert Åstrom toimi Oulun kaupunginvaltuustossa vuosina 1874–1897. Åström oli Oulun edustaja porvarissäädyssä valtiopäivillä 1885. ==Lähteet== Luokka:Suomalaiset elinkeinoelämän vaikuttajat Luokka:Suomen suuriruhtinaskunnan porvarissäädyn valtiopäivämiehet Luokka:Oulun kaupunginvaltuutetut Luokka:Vuonna 1839 syntyneet Luokka:Vuonna 1897 kuolleet
Cuando la tierra toca el cielo

__NOTOC__ Cuando la tierra toca el cielo on espanjalaisen Tierra Santa -yhtyeen maxisingle, joka ilmestyi vuonna 2001. Se sisältää kappaleet "Pegaso" sekä "El laberinto del minotauro". Kappaleet nauhoitettiin joulukuussa 2000 Sonido XX1 -studioilla Pamplonassa. Levyn mukana myytiin video/DVD, joka sisältää haastatteluja, konserttitaltiointeja sekä pätkiä yhtyeen kiertueelta. == Kappaleet == # # == Kokoonpano == * Angel – laulu, kitara * Arturo – kitara, taustalaulu * Roberto – basso, taustalaulu * Iñaki – rummut * Paco – kosketinsoittimet === Vierailevat muusikot === * Mariví Echaniz – taustalaulu * Alicia Arguiñano – taustalaulu == Lähteet == * tierra-santa.net == Aiheesta muualla == * tierra-santa.net, kappaleiden sanat * * Luokka:Vuoden 2001 kappaleet Luokka:Espanjalaiset musiikkikappaleet Luokka:Heavy metal -kappaleet
Kajaanin taidemuseo

Kajaanin taidemuseo avattiin yleisölle huhtikuussa 1993. Taidemuseo toimii kaupungin ydinkeskustassa vanhassa poliisitalossa, jonka on suunnitellut arkkitehti Eino Pitkänen. Vuonna 1936 valmistunut rakennus edustaa funktionalismia. Museon kokoelmissa on pääasiallisesti 1980- ja 1990-luvun suomalaista taidetta. Merkittäviä teoskokonaisuuksia on muun muassa Juhana Blomstedtilta, Carolus Enckelliltä, Tapio Junnolta, Pauno Pohjolaiselta, Kain Tapperilta ja Nina Ternolta. Merkittäviä kainuulaistaiteilijoita kokoelmassa edustavat muun muassa H. Ahtela, Niilo Hyttinen, Helvi Hyvärinen, Matti Koskela, Jaakko Leppänen ja Kaarlo Mikkonen. Museo vastaa myös Kajaanin kaupungin taidekokoelmasta. Kaupungin taidekokoelmaan kuuluvia teoksia on esillä useissa kaupungin julkisissa tiloissa. Museossa on vuosittain neljä vaihtuvaa näyttelyä. == Lähteet == Luokka:Kajaanin nähtävyydet Luokka:Suomen taidemuseot Luokka:Kajaanin museot
Suomi-salaliitto

Suomi-salaliitto (, myös Suomi-suunnitelma tai Suomi-strategia) on thaimaalaisen journalistin, Sondhi Limthongkulin, vuonna 2006 esittämä teoria salaliitosta, jonka Thaimaan silloinen pääministeri Thaksin Shinawatra olisi tehnyt entisten vasemmisto-opiskelijoiden kanssa syrjäyttääkseen Thaimaan kuninkaan, kaapatakseen vallan ja tehdäkseen Thaimaasta yksipuoluetasavallan. Vaikka salaliiton olemassaololle ei löytynyt mitään todisteita, se haittasi Thaksinin ja hänen hallituksensa suosiota. Nimitys tulee siitä, että väitteiden mukaan Thaksin ja entiset opiskelijat olisivat suunnitelleet salaliiton Suomessa pidetyssä tapaamisessa vuonna 1999. == Lähteet == Luokka:Thaimaan politiikka Luokka:Politiikkaan ja yhteiskuntaan liittyvät salaliittoteoriat
Keuhkofibroosi

Keuhkofibroosi (keuhkojen sidekudoistuminen) on sairaus, jossa keuhkokudos korvautuu vähitellen sidekudoksella. Sairauden alkusyytä ei tunneta. Sillä on jokin yhteys muihin sidekudossairauksiin, sillä sairaus liittyy melko usein nivelreumaan tai sklerodermaan (yleistynyt ihonkovettumatauti) tai muihin sidekudostauteihin.Lääkärikirja Duodecim. Keuhkofibroosi (23.1.2012). Sivu luettu 31.7.2012. == Tunnettuja potilaita == Tunnettuja keuhkofibroosia sairastaneita henkilöitä ovat muun muassa: * Mette-Marit == Katso myös == * Keuhkoparenkyymisairaudet == Lähteet == Luokka:Hengityselinten sairaudet
Las mil y una noches

Las mil y una noches () on Tierra Santa -yhtyeen livealbumi, joka julkaistiin vuonna 2003. Se äänitettiin Lorca Rock -festivaalilla. Levystä on olemassa myös DVD-versio. __NOTOC__ ==Kappaleet== ===Levy 1=== # # # # # # # # # # ===Levy 2=== # # # # # # # # # # ==Kokoonpano== *Ángel - laulu, kitara *Arturo - kitara *Roberto - basso *Iñaki - rummut *Mikel - kosketinsoittimet ==Lähteet== *tierra-santa.net == Aiheesta muualla == * * Luokka:Vuoden 2003 konserttitallenteet Luokka:Espanjalaiset power metal -albumit
Marquette

Marquette on Yläjärven rantakaupunki Michiganin osavaltion Yläniemimaalla Yhdysvalloissa. Kaupunki on samannimisen piirikunnan keskus. Marquette on satamakaupunki, siellä lastataan pääasiassa rautamalmia. Northern Michigan University sijaitsee siellä. Marquette on Michigan- ja Yläjärvien väliin jäävän niemimaan suurin kaupunki. Kaupungissa sataa talvisin keskimäärin 325 cm lunta ja se on Yhdysvaltain toiseksi lumisin kaupunki. Marquette on suomalaisen Kajaanin kaupungin ystävyyskaupunki. == Lähteet == == Aiheesta muualla == Luokka:Michiganin kaupungit
Halkokari

Halkokari on Kokkolan kaupunginosa, jossa sijaitsi vielä 1800-luvulla vilkas satama. Muun muassa terva oli erittäin tärkeä vientituote ulkomaille. Tunnetuimpia tapahtumia sataman ajoilta on Halkokarin kahakka vuonna 1854, jolloin torjuttiin englantilaisten yritykset tuhota satama. Halkokari sijaitsee meren läheisyydessä kaupungin pohjoispuolella, ja välimatka kaupungin keskustaan on noin 2 kilometriä. Halkokarin alueelta löytyy muun muassa suomenkielinen alakoulu Halkokarin koulu, kaksi lähikauppaa ja päiväkoti. Mustakarin purjehdusseura sijaitsee Halkokarilla, ja Mustakarilla toimii myös kesäravintola . Ennen vuoden 1977 kuntaliitosta Halkokari kuului Kaarlelan kuntaan.http://timomeriluoto.kapsi.fi/KARTAT/Kaupunkikartat/Kokkola%20matkailukartta%201969.jpg Halkokarin uimarantaa ei ole hoidettu Meripuiston rannan valmistumisen jälkeen, joten se on kasvanut umpeen. Kahakan muistomerkki sijaitsee Halkokarin uimarannan tuntumassa. ==Lähteet== Luokka:Kokkolan kaupunginosat Luokka:Keski-Pohjanmaan maakunnan entiset taajamat Luokka:Kaarlelan kylät‎
Tankar

Tankar on majakkasaari Perämerellä Kokkolan edustalla. Saarella sijaitsevat Tankarin majakka ja yksi Ilmatieteen laitoksen rannikkosääasemista. Saarella on aiemmin toiminut myös luotsiasema. Kokkolasta Tankariin on matkaa noin 17 kilometriä. == Historia == Saari nousi merestä noin 1200-luvulla maankohoamisen seurauksena. Saaren ensimmäisten asukkaiden uskotaan olleen hylkeenpyytäjiä, joita liikkui alueella runsaasti. 1500-luvulla hylkeenpyytäjien ja kalastajien tukikohdaksi vakiintunut karu luoto sai jo varhain tunnuksekseen merimerkin. Merenkulkijoiden oppaaksi rakennettiin kivikummeli, jonka näkyvyyttä lisäsi kummelista esiin pistävien rautatankojen päihin kiinnitetyt tynnyrit. Aiemmin Klippan-nimisenä tunnettu saari sai merimerkkinsä ansiosta nimen Tankokari, josta myöhemmin muotoutui saaren nykyinen nimi Tankar. Kalastuksen kasvaessa saarelle rakennettiin pieniä mökkejä, joissa kalastajat asuivat pyyntiajan ja heillä oli saarella myös omia kotieläimiään. Etenkin lampaat aiheuttivat saaren luonnolle suurta tuhoa syömällä saaren miltei paljaaksi. Majakka rakennettiin 1889 ja sähköistettiin 1961, jota ennen saarella toimi valokoppi eli lyysi. == Luonto == Tankarin luonto on monipuolinen. Pohjoispuolen kivikko tarjoaa lintuharrastajille lintujen seurantamahdollisuuksia. Saarella kulkee noin kilometrin pituinen luontopolku, jonka varrella kerrotaan Tankarin luonnosta. Saarella toimii BirdLife Keski-Pohjanmaan ylläpitämä Tankarin lintuasema. Aseman vapaaehtoiset lintuharrastajat tarkkailevat lintujen muuttoa, sekä rengastavat pesiviä ja muuttavia lintuja. Keskimäärin vuodessa rengastetaan 1500 lintua. Lintuasema toimii vanhan hiilipajan tiloissa. == Ilmasto == == Rakennukset == Tankarin vanhin yksityinen rakennus, kalastajamökki ”Sjöbloms bastu”, on vuodelta 1768. Saaren keskiosassa sijaitseva Tankarin kirkko on rakennettu vuonna 1754. Suurin osa saaren vanhoista rakennuksista suojeltuja. Mökkien lisäksi Tankarissa on myös muutama vanha huvila ja nykyaikainen luotsiasema. == Matkailu== Tankarissa toimii hylkeenpyyntimuseo, joka on auki sopimuksen mukaan. Matkailijoita varten on vierasvenelaituri, vierasmaja, kahvio ja grillikatos. Kesällä saarelle järjestetään päivän mittaisia retkiä m/s Jennyllä ja joinakin talvina saarelle on päässyt autolla aurattua uraa pitkin. ==Lähteet== == Aiheesta muualla == *Tankarin lintuasema * Kokkolan kaupungin Tankar-sivut * Matka Tankariin * Kokkolan majakkasaari Luokka:Perämeren saaret Luokka:Suomen merialueiden saaret Luokka:Kokkolan luonto Luokka:Öja
Lusikkahaarukka

Lusikkahaarukka eli luhaInttisanasto (Inttiwiki): LuHa Perinteisessä merkityksessään luha tarkoittaa kangaspuiden erästä osaa sekä puimahuonetta (Nykysuomen sanakirja: luha). on kenttäoloissa tarkoitettuun ruokailuun valmistettu lusikan ja haarukan yhdistelmä, jossa lusikka ja haarukka on yhdistetty toisiinsa taittonivelenä toimivalla niitillä. Suomen puolustusvoimien käyttämän, useiden eri valmistajien tekemän lusikkahaarukan lusikka ja haarukka oli alkujaan valmistettu alumiinista ja niitti ruostumattomasta teräksestä. Myöhemmät Hackmanin valmistamat luhat on tehty kokonaan ruostumattomasta teräksestä.Ruotuväki: Pakilla ja lusikka-haarukalla pitkät perinteet Monissa muissa armeijoissa lusikka ja haarukka ovat erilliset, mutta niiden kuljetusasennon kiinnitysmekanismi ei ole yhtä kestävä kuin lusikkahaarukan. Lusikkahaarukka – sotilasslangissa ”mysteerio” – on mitoitettu siten, että se sopii taitettuna kenttäkeittoastian (pakin) ja sen kannen väliin. Näin sitä ei kuitenkaan juuri koskaan kuljeteta, sillä tällaisesta kuljetustavasta aiheutuu sotilaan helposti paljastavaa ääntä. Tämän vuoksi lusikkahaarukkaa on suositeltu kannettavaksi vasemmassa rintataskussa. == Muualla maailmalla == Cambridgessa sijaitsevan Fitzwilliam Museumin kokoelmiin on 1990-luvulta lähtien kuulunut lusikkahaarukkaa muistuttava työkalu, joka on ajoitettu 200–300-luvulle jaa. Hopeasta ja teräksestä valmistettu työkalu on luultavasti yksittäiskappale, joka on tehty rikkaan matkustelijan tilauksesta. Spork on lusikkahaarukka, jossa osa lusikan kuuppaosasta on muotoiltu haarukan piikeiksi. Nimi tulee englannin sanoista ”spoon” ja ”fork”. Sana esiintyy Century Dictionary -sanakirjan vuonna 1909 julkaistussa täydennysosassa. Vastaava väline mainitaan nimellä ”runcible spoon” Edward Learin vuonna 1871 julkaistussa runossa ”The Owl and the Pussycat”. == Lähteet == == Aiheesta muualla == *Mess Utensils luokka:Kenttämuonitus Luokka:Retkeilyvälineet Luokka:Ruokailuvälineet
Kielikone

Kielikone Oy on suomalainen kielialan yritys. Yritys kehittää ja tarjoaa digitaalisia sanakirjoja, konekäännös- ja kielentarkistuspalveluja, kielioppaita sekä sanojenoppimisratkaisuja. Yritys on lähtöisin Suomen itsenäisyyden rahaston Sitran Kielikone-projektista. Projektin pohjalta perustettiin yritys vuonna 1987. Yritys oli kehittämässä suomen kielen morfologista analyysiohjelmistoa (MORFO) ja siihen perustuvaa oikolukua. Kielikoneen ensimmäinen digitaalinen sanakirja julkaistiin vuonna 1989. Kielikoneen palveluvalikoimaan kuuluvat MOT-sanakirja-, -konekäännös- ja -kielentarkistuspalvelut. Kielikoneen tuotteita ja palveluita on saatavilla Windows-, Internet-, intranet- ja mobiiliympäristöihin. Kielikoneen tuotteita ja palveluita käytetään yrityksissä, julkishallinnossa, oppilaitoksissa ja yksityistalouksissa. == Omistussuhdemuutoksia == Sitra irtautui Kielikone Oy:n omistuksesta vuonna 2006, kun se myi 24,4 prosentin osuutensa Gummerus Oy:lle sekä Kielikoneen toimitusjohtajalle Arto Leinoselle. == Lähteet == == Aiheesta muualla == * SITRAn Kielikone-projekti; Terminfo 4/1985, sivu 1 * Suomessa kehitettiin taskukokoinen elektroninen englannin sanakirja - Laite syntyi Sitran Kielikone-projektin sivutuotteena; HS * MOT Sanakirjasto vääntyi kännykkään; IS Luokka:Suomalaiset ohjelmistoyritykset
Liikuntasetelit

Liikuntaseteli tai liikuntaetu on palveluseteli tai sähköinen etu, jolla voi ostaa liikuntapalveluita. Ne ovat työnantajan tarjoama liikuntaan kohdennettu henkilöstöetu. Liikuntaetu toimii samalla tavalla kuin muutkin henkilöstöedut . Liikuntaseteli vastaa idealtaan lounasseteliä ja kulttuuriseteliä. Ne antavat työntekijöille mahdollisuuden valita itse liikuntaharrasteen, jolle työnantaja antaa rahallista tukea. Liikunta- ja kulttuurisedun käyttö mahdollistaa monipuolisen virkistäytymisen työntekijälle ja työnantajan kannalta on helpompaa jakaa seteleitä kuin tehdä kahdenvälisiä sopimuksia palveluiden tuottajien kanssa. Yhtä työntekijää voi tukea verovapaasti 400 eurolla vuodessa. Eduskunta vahvisti liikuntaedun verovapauden vuoden 2004 alusta lukien. Kulttuuriedulle vastaava etu tuli vuonna 2009. Liikuntasetelin on kehittänyt Smartum Oy, joka lanseerasi ensimmäisen Liikuntasetelin vuonna 1996. Nykyään seteleitä tarjoavat työnantajille monet eri yritykset ja niitä on saatavilla sekä paperiversioina että sähköisesti ja mobiilisovelluksen kautta, sekä erillisinä että yhdistettyinä liikunta- ja kulttuuriseteleinä. Sähköisiä henkilöstöetuja Suomessa tarjoavat Smartum, ePassi, Edenred ja Eazybreak. == Lähteet == == Aiheesta muualla== * Verottajan ohjeet Luokka:Suomen liikuntapolitiikka Luokka:Maksuvälineet Luokka:Palkka
Matti Yrjölä

Matti Manu Ilmari Yrjölä (s. 26. maaliskuuta 1938 Hämeenkyrö) on suomalainen kuulantyöntäjä ja kuulantyöntövalmentaja. Yrjölä voitti aktiiviurallaan kuusi mestaruutta Kalevan kisoista ja teki 15 ulkoratojen Suomen ennätystä vuosina 1958–1973. Yrjölä oli ammatiltaan liikunnanopettaja ja hän edusti Kyröskosken Pontta. Matti Yrjölän isä Paavo Yrjölä oli olympiavoittaja kymmenottelussa. == Urheilu-ura == Yrjölä työnsi jo 18-vuotiaana vuonna 1956 kuulaa 15,43 joka oli noin metrin vähemmän kuin silloinen Suomen ennätys. Seuraavana vuonna Yrjölä osallistui ensimmäisiin maaotteluihinsa. Ensimmäisen viidestätoista Suomen ennätyksestään Yrjölä teki 20-vuotiaana kesäkuussa 1958. Tulos oli 16,61. Viimeinen ennätys syntyi Lohjalla elokuussa 1973 tuloksen ollessa 20,49. Yrjölä saavutti Kalevan kisoista urallaan kuusi Suomen-mestaruutta, seitsemän SM-hopeaa ja kuusi SM-pronssia, yhteensä 19 mitalia vuosien 1957–1979 aikana. Hän osallistui Kalevan kisoihin kaiken kaikkiaan 27 kertaa. Näistä 24 kertaa hän sijoittui kuuden parhaan joukkoon. Viimeinen kerran Yrjölä osallistui Kalevan kisoihin Porissa vuonna 1983. Ensimmäisen SM-mitalinsa hän sai 1957 Tampereella työntäessään pronssille tuloksella 15,71 ja viimeisen mitalinsa hän saavutti Helsingissä 1979, jolloin hän sai pronssia tuloksella 18,31. Yrjölällä onkin eniten mitaleita sekä kuuden joukkoon sijoittumisia samassa lajissa Kalevan kisoissa. Lisäksi hän on sekä nuorin että vanhin miesten kuulantyönnön mitalisti. Ensimmäisen kerran 20 metrin rajan Yrjölä ylitti 2. elokuuta 1972 Hämeenkyrössä työnnettyään 20,04. Hän oli toinen suomalainen 20 metrin rajan ylittäjä, kun kaksi viikkoa häntä ennen Seppo Simola oli pukannut 20,15. Henkilökohtaisen ennätyksensä 20,84 Yrjölä teki 38-vuotiaana vuonna 1976 kolme päivää Kalevan kisojen jälkeen, kun hänet jälleen kerran oli jätetty valitsematta olympialaisiin. 19 metriä Yrjölä ylitti viimeisen kerran 40-vuotiaana vuonna 1978. Pitkällä urallaan Yrjölää ei koskaan valittu olympialaisiin. Euroopan-mestaruuskilpailuihin hän osallistui Budapestissä 1966, Ateenassa 1969 ja Helsingissä 1971 sekä halli-EM-kisoihin 1973. Parhaiten hän sijoittui Ateenassa 1969 ollen neljäs. Budapestissä hän oli kuudes ja Helsingissä hän jäi karsintaan. Suomi–Ruotsi-maaotteluun Yrjölä osallistui 19 kertaa, viimeisen kerran 1979. == Urheilu-uran jälkeen == Matti Yrjölä on oman uransa jälkeen tullut tunnetuksi kotiseudullaan Kyröskoskella järjestetyistä kuulakarnevaaleista, jotka ovat vuodesta 1973 olleet osa suomalaisen yleisurheilukesän lajikohtaisia tapahtumia. Vuonna 1996 hän sai liikuntaneuvoksen arvonimen. Yrjölä on valmentanut muun muassa Arttu Kangasta. == Mitalit Kalevan kisoista == * Kultaa: 1965, 1966, 1967, 1968, 1969, 1975 * Hopeaa: 1958, 1963, 1964, 1973, 1974, 1976, 1978 * Pronssia: 1957, 1961, 1970, 1971, 1972, 1979 == Katso myös == * 20 metrin kerho == Lähteet == * * === Viitteet === == Aiheesta muualla == * * Yrjölä 20 metrin kerhon sivuilla Luokka:Suomalaiset kuulantyöntäjät Luokka:Suomalaiset yleisurheiluvalmentajat Luokka:Vuonna 1938 syntyneet Luokka:Elävät henkilöt
Alppihiihto talviolympialaisissa 1992

XVI talviolympialaiset järjestettiin vuonna 1992 Albertvillessä, Ranskassa. Alppihiihdossa järjestettiin kymmenen kilpailutapahtumaa.Arponen 1996, s. 486, 489–490 == Miehet == === Syöksylasku === Sija Maa Kilpailija Aika 1 Patrick Ortlieb 1.50,37 2 Franck Piccard 1.50,42 3 Günther Mader 1.50,47 === Supersuurpujottelu === Sija Maa Kilpailija Aika 1 Kjetil André Aamodt 1.13,04 2 Marc Girardelli 1.13,77 3 Jan Einar Thorsen 1.13,83 === Suurpujottelu === Sija Maa Kilpailija Aika 1 Alberto Tomba 2.06,98 2 Marc Girardelli 2.07,30 3 Kjetil André Aamodt 2.07,82 === Pujottelu === Sija Maa Kilpailija Aika 1 Finn Christian Jagge 1.44,39 2 Alberto Tomba 1.44,67 3 Michael Tritscher 1.44,85 === Alppiyhdistetty === Sija Maa Kilpailija Syöksylasku Pujottelu 1 Josef Polig 1.45,78 1.42,16 2 Gianfranco Martin 1.45,48 1.42,76 3 Steve Locher 1.46,53 1.41,44 == Naiset == === Syöksylasku === Sija Maa Kilpailija Aika 1 Kerrin Lee-Gartner 1.52,55 2 Hilary Lindh 1.52,61 3 Veronika Wallinger 1.52,64 === Supersuurpujottelu === Sija Maa Kilpailija Aika 1 Deborah Compagnoni 1.21,22 2 Carole Merle 1.22,63 3 Katja Seizinger 1.23,19 === Suurpujottelu === Sija Maa Kilpailija Aika 1 Pernilla Wiberg 2.12,74 2 Diann Roffe 2.13,71 Anita Wachter 2.13,71 === Pujottelu === Sija Maa Kilpailija Aika 1 Petra Kronberger 1.32,68 2 Annelise Coberger 1.33,10 3 Blanca Fernández Ochoa 1.33,35 === Alppiyhdistetty === Sija Maa Kilpailija Syöksylasku Pujottelu 1 Petra Kronberger 1.25,84 1.09,60 2 Anita Wachter 1.27,25 1.09,51 3 Florence Masnada 1.27,08 1.10,01 == Lähteet == * === Viitteet === Luokka:Talviolympialaiset 1992 1992 Luokka:Ranskan alppihiihto Luokka:Val d’Isère Luokka:Les Belleville Luokka:Les Allues
Hertsiga

Hertsiga (myös nimeä Oranssi tai Oranssi-klubi käytettiin) oli 23. elokuuta 2003 vallattu Länsi-Herttoniemessä sijaitseva tila vanhassa ostoskeskusrakennuksessa. Valtaajilta tila siirtyi Oranssi ry:lle, joka ylläpiti tiloissa toimistoaan ja nuorten toimintakeskusta. Tiloihin kunnostettiin vapaaehtoisvoimin muun muassa 150 ihmistä vetävä näyttämö sekä nuorisokahvila Cafe Oranssi. Helsingin kaupunki määräsi kiinteistön purettavaksi uusien asuntojen tieltä vuonna 2009. Tila lopetti toimintansa vuoden 2007 lopussa. ==Katso myös== * Talonvaltaus ==Lähteet== Luokka:Helsingin rakennukset ja rakennelmat Luokka:Herttoniemi
Grashofin luku

Grashofin luku kuvaa virtaavan aineen nostevoiman suhdetta siihen vaikuttaviin kitkavoimiin. Nostevoima johtuu aineen tiheyseroista (ks. konvektio). Grashofin luku liittyy lämmönsiirtoon vapaassa konvektiossa ja määritellään pystypinnalle yhtälöllä: Gr=\frac{g\beta(T_s - T_y)L^3}{ u^2} * g on putoamiskiihtyvyys (9,81 m/s²) * \beta on aineen lämpölaajenemiskerroin (1/K) ja ideaalikaasulle pätee \beta = \frac{1}{T_y} * T_s on pinnan lämpötila (K) tai (°C) * T_y on ympäristön lämpötila (K) tai (°C) * L on pystypinnan korkeus (m) * u on aineen kinemaattinen viskositeetti (m²/s) Karakteristinen mitta L voi vaihtua tapauskohtaisesti johtuen ongelman geometriasta. Esimerkiksi vapaan konvektion lämmönsiirtymiselle sylinterin ympärillä käytetään pituusmitan L sijasta sylinterin halkaisijaa D. Grashofin luvun voidaan ajatella tarkoittavan vapaan virtauksen Reynoldsin lukua. Grashofin lukua käytetään myös aineensiirto-opissa, jolloin yhtälössä lämpötilat korvataan aineen konsentraatioilla. Grashofin luku on nimetty saksalaisen insinöörin, Franz Grashofin, mukaan. Luokka:Dimensiottomat suureet
The Angels

pienoiskuva|The Angels vuona1963. Phyllis Allbut, Barbara Allbut ja Peggy Santiglia The Angels oli 1960-luvun tyttöbändi, joka muistetaan muun muassa Yhdysvalloissa kolme viikkoa listaykkösenä viettäneestä "My Boyfriend's Back" -kappaleesta (1963).The AngelsHistory of rock Viitattu 4.9.2024 The Angelsin ura alkoi 1960-luvun alussa. Alkuperäiset jäsenet olivat Barbara Allbut, Phyllis Allbut ja Linda Jansen, mutta viimeksi mainittu korvattiin pian Peggy Santiglialla vuoden 1962 lopussa.The Angelsclassicbands.com Viitattu 4.9.2024 Lokakuussa 1961 julkaistiin single "Till" ja helmikuussa 1962 "Cry Baby Cry". The Angels julkaisi "My Boyfriend's Backin" vuoden 1963 elokuussa. Yhtye sijoittui myöhemminkin listoille, mutta tähän verrattavaa menestystä se ei enää saavuttanut. Peggy Santiglia jätti yhtyeen vuonna 1967, jolloin hänen tilalleen tuli Debra Swisher. Yhtye kuitenkin hajosi seuraavana vuonna, 1968. == Diskografia == === Albumit === * ...And the Angels Sing (1962) * My Boyfriend's Back (1963) * A Halo to You (1964) * Love, the Angels (2008) === Singlet === * P.S. I Love You (1960) * Romeo And Juliet (1960) * Til (1961) * Cry Baby Cry (1962) * Everybody Loves a Lover (1962) * You Should Have Told Me (1962) * A Moment Ago (1962) * My Boyfriend's Back (1963) * Cotton Fields (1963) * I Adore Him / Thank You and Goodnight (1963) * Wow Wow Wee (He's the Boy for Me) (1964) * Little Beatle Boy (1964) * Dream Boy (1964) * The Boy From 'Cross Town' (1964) * What to Do (1967) * You'll Never Get to Heaven (1967) * You're the Cause of it (1967) * The Modley (1968) * The Boy with the Green Eyes (1968) * Merry Go Round (1968) * Papa's Side Of The Bed (1974) The Angelsdiscogs.com Viitattu 4.9.2024 ==Lähteet== Luokka:Yhdysvaltalaiset yhtyeet sv:Angel#Musikgrupper
Alfred Sohn-Rethel

Alfred Sohn-Rethel (4. tammikuuta 1899 – 6. huhtikuuta 1990) oli saksalainen marxilainen taloustieteilijä ja filosofi, joka keskittyi erityisesti tietoteoriaan. Hän kirjoitti myös Saksan teollisuuden suhteista kansallissosialismiin. Sohn-Rethel lukeutuu Frankfurtin koulukuntaan. == Teoksia == * Die politischen Büros der deutschen Großindustrie. Julkaisussa Blick in die Welt. 1948 (15), S. 20 – 22, 1948 * Geistige und körperliche Arbeit. Zur Theorie gesellschaftlicher Synthesis (1970) * Die soziale Rekonsolidierung des Kapitalismus. Julkaisussa Deutsche Führerbriefe. Nr. 72 und 73, Berlin 16. und 20. Sept. 1932 ** Ein Kommentar nach 38 Jahren. Julkaisussa Kursbuch. 21, Sept. 1970, S. 17 – 35, 1970 * Ökonomie und Klassenstruktur des deutschen Faschismus (1973) * Warenform und Denkform (1978) * Soziologische Theorie der Erkenntnis (1985) * Das Ideal des Kaputten. Über neapolitanische Technik. In: L'invitation au voyage zu Alfred Sohn- Rethel. (1979) * Produktionslogik gegen Aneignungslogik. In: Peter Löw-Beer: Industrie und Glück. Der Alternativ-Plan von Lucas Aerospace. S. 195 – 210, Wagenbach, Berlin 1981 * Alfred Sohn-Rethel, Stefan Breuer, Bodo von Greiff: Differenzen im Paradigmakern der Kritischen Theorie, Teil II. Julkaisussa Leviathan. 14 (2), S. 308 – 320, 1986 * Geistige und körperliche Arbeit. Zur Epistemologie der abendländischen Geschichte (1989) * Das Geld, die bare Münze des Apriori (1990) * Theodor W. Adorno und Alfred Sohn-Rethel. Briefwechsel 1936–1969. Toimittanut Christoph Gödde (1991) == Aiheesta muualla == * Alfred Sohn-Rethel, generation-online.org Luokka:Frankfurtin koulukunta Luokka:Saksalaiset filosofit Luokka:Saksalaiset taloustieteilijät Luokka:Vuonna 1899 syntyneet Luokka:Vuonna 1990 kuolleet
Susan Buck-Morss

Susan Buck-Morss on saksalaissyntyinen poliittisen filosofian ja yhteiskuntateorian professori Cornellin yliopistossa. Hän lukeutuu Frankfurtin koulukuntaan, ja on tutkinut muun muassa politiikan ja uskonnon välisiä suhteita. == Teoksia == * Anatomy of Reaganism (1981) * The Dialectics of Seeing. Walter Benjamin and the Arcades Project (1991) * Origin of Negative Dialectics (2002) * Dreamworld and Catastrophe. The Passing of Mass Utopia in East and West (2002) * Thinking Past Terror: Islamism and Critical Theory on the Left (2003) * Thinking Past Terror: Islamism and Critical Theory on the Left, Updated Edition (2006) == Aiheesta muualla == * Susan Buck-Morss Luokka:Frankfurtin koulukunta Luokka:Yhdysvaltalaiset filosofit Luokka:Syntymävuosi puuttuu Luokka:Elävät henkilöt
Mikko (minitietokone)

Mikko-nimellä tunnettiin Nokia Datan 1970-luvulla kehittämä minitietokonemallisto. Niitä ei tule sekoittaa myöhempiin MikroMikko- pöytäkoneisiin. ==Mikko 1== * Julkistettu 1972 * Kassa- ja pankkipäätteiden logiikkayksikkö ==Mikko 2== * Julkistettu 1973, kehitystyö sai alkunsa Nokia Datan ja KOP:n tekemästä suuresta pankkipäätekaupasta. Mikko 2:ta käytettiin pankkien konttorijärjestelmissä ja kaupan myymäläjärjestelmissä. * Ohjelmointikielenä PL == Mikko 3 == * Julkistettu 1978 * I/O-ohjaimena Intel 8080 * 250 kt 8" levykeasemat ==MPS-10== * Julkistettu 1983 * 32-bittinen superminitietokone * Perustui arkkitehtuuriin, jonka lähtökohta oli tukea Ada- kieltäA machine architecture for Ada. ACM. * DMS/MPS10-relaatiotietokantaNotes on building a relational database management system in Ada ACM. ==Lähteet== Luokka:Minitietokoneet Luokka:Nokia Luokka:Tietotekniikan historia
Jürgen Kohler

Jürgen "Kokser" Kohler (s. 6. lokakuuta 1965 Lambsheim, Länsi-Saksa) on jalkapalloilija ja jalkapallovalmentaja. Hän saavutti pelaajaurallaan jalkapallon Euroopan- ja maailmanmestaruudet. Kohler aloitti uransa Bundesligassa kaudella 1983–1984 SV Waldhof Mannheimin joukkueessa. Hän pelasi seurassa neljä kautta, minkä jälkeen siirtyi 1. FC Kölniin kaudeksi 1987–1988. Kahden kauden jälkeen Kohler siirtyi Kölnistä FC Bayern Müncheniin, jossa tuli uran ensimmäinen Saksan mestaruus. Kahden Münchenissä vietetyn kauden jälkeen hän suuntasi Italian Serie A:han Juventuksen joukkueeseen. Juventuksessa Kohler voitti UEFA Cupin vuonna 1993 ja Scudetton vuonna 1995. Kaudella 1995–1996 Kohler palasi Saksaan Borussia Dortmundin joukkueeseen, jossa pelasi uransa loppuun asti. Borussia Dortmundissa hän voitti kaksi Saksan mestaruutta ja Mestareiden liigan vuonna 1997. Kohler lopetti uransa kauteen 2001–2002. Saksan jalkapallomaajoukkueessa Jürgen Kohler pelasi 105 maaottelua ja teki niissä kaksi maalia vuosina 1986–1998. Hän voitti maailmanmestaruuden vuoden 1990 MM-kisoissa, joissa hän pelasi neljässä ottelussa loppuottelu mukaan lukien, ja Euroopan-mestaruuden vuoden 1996 EM-kisoissa, joissa hän loukkaantui ensimmäisessä ottelussa. Kohler pelasi myös vuoden 1992 EM- kisoissa, joissa Saksan maajoukkue saavutti hopeaa. Pelaajauran jälkeen Jürgen Kohler on toiminut muun muassa Saksan alle 21-vuotiaiden maajoukkueen valmentajana ja Bayer Leverkusenin urheilujohtajana. Kaudella 2005–06 hän valmensi neljä kuukautta MSV Duisburgia Bundesligassa. Toukokuussa 2010 uutisoitiin, että Kohler palaisi kesällä valmennustehtäviin TSV 1860 München II:n päävalmentajana.Ein Weltmeister für die "kleinen" Löwen Pestistä ei kuitenkaan tullut mitään, sillä Bonnissa asuva Kohler halusi olla lähempänä perhettään kuin työ Münchenissä olisi antanut myötä.Rückzieher von Kohler == Saavutukset == *Maailmanmestaruus 1990 *Euroopan-mestaruus 1996 (hopea 1992) *Mestareiden liiga 1997 *UEFA-cup 1993 (hopea 1995, 2002) *Saksan mestaruus 1990, 1996, 2002 (hopea 1989, 1991) *Italian mestaruus 1995 (hopea 1992, 1994) *Intercontinental cup 1997 == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Jalkapallon maailmanmestarit Luokka:Vuonna 1965 syntyneet Luokka:Elävät henkilöt Luokka:Jalkapallon Euroopan mestarit
Rayleighin luku

Rayleighin luku kuvaa aineen sisäistä lämmönsiirtoprosessia. Jos Rayleighin luku on pienempi kuin \scriptstyle 10^9, kyseessä on laminaarinen virtaus ja jos luku on suurempi kuin \scriptstyle 10^9, virtaus on turbulenttia. Reyleighin luku määritellään Grashofin luvun \scriptstyle Gr ja Prandtlin luvun \scriptstyle Pr tulona: Ra = Gr \cdot Pr = \frac{g\beta(T_s - T_y)L^3\rho c_p}{\lambda u}, missä * g on putoamiskiihtyvyys (9,81 m/s²) * \beta on lämpölaajenemiskerroin (1/K) * T_s on pinnan lämpötila (K) tai (°C) * T_y on ympäristön lämpötila (K) tai (°C) * L on karakteristinen mitta (m) * \rho on tiheys (kg/m³) * c_p on aineen ominaislämpökapasiteetti (J/(kgK)) * \lambda on aineen lämmönjohtavuus (W/(Km)) * u on aineen kinemaattinen viskositeetti (m²/s) Mikäli Rayleighin luvun arvo on pienempi kuin tapauskohtainen kriittinen arvo, tapahtuu lämmönsiirto pääasiassa johtumalla, jos suurempi on konvektio lämmönsiirtoa hallitseva tekijä. == Lähteet == Luokka:Dimensiottomat suureet Luokka:Konvektio